  อ่านรีวิวของร้านนี้หลายครั้งว่าจะมาแต่ก็แคล้วคลาดทุกที วันนี้มีโอกาสเลยรีบแวะมาทานกันหน่อย ร้านแป๊ะยิ้มสาขา2 มีที่นั่งทั้งด้านนอกด้านในร้าน ด้านในจะมีห้องแอร์เย็นสบาย อาหารร้านนี้มีอาหารทั้งแนวร้านข้าวต้มรอบดึก อาหารทะเลสดๆ รวมถึงอาหารจานเดียวมากมายหลายเมนูมาก หนำเลี๊ยบผัดถั่วแขกเมนูแปลกไม่เคยเห็นที่ไหนแถมมีแปะก๊วยโรยมาด้วยรสชาติกลางๆไม่เค็มหวานมากจนเกินไป ผักบุ้งฝอยผัดกะปิก็ทำมาได้ดีกะปิเค๋มๆแต่ก็หอมดี จานที่ชอบมากที่สุดคือต้มซุปเปอร์ขาไก่ที่มาร้อนๆ ตีนไก่เปื่อยนุ่มดูดกันเพลินเลย น้ำซุปก็จัดจ้านเปรี้ยวหวานครบรสตามแบบซุปเปอร์ ที่สำคัญร้านนี้ราคาไม่แพงแถมให้ในปริมาณพอสมควรเลย การบริการของน้องๆก็รวดเร็วทันใจดีมาก